Omfang av omsorgssvikt
[bookmark: _GoBack]Estimerte tall fra Folkehelseinstituttet (2011) viser eksempelvis at 23,1 % barn har foreldre med en psykisk lidelse som kan gå utover daglig fungering og at 6,5 % har foreldre med et alkoholmisbruk som sannsynligvis går ut over daglig fungering. Videre viser en studie utført av NKVTS (2014) at 10,2 % kvinner og 3,5 % menn hadde opplevd seksuell kontakt før fylte 13 år med en minst fem år eldre person. Om lag 5 % av menn og kvinner hadde opplevd alvorlig fysisk vold fra foresatte i barndommen. 15,4 % jenter og 11,2 % gutter hadde opplevd psykologisk vold fra foresatte og omkring 10 % av både gutter og jenter hadde opplevd fysisk vold mellom foreldrene i barndommen. En annen studie (Stensland mfl, 2013) viste at 40 prosent av ungdommene som oppga å ha vondt i hodet ukentlig, rapporterte å ha vært utsatt for vold, overgrep eller mobbing. I 2015 mottok barneverntjenesten 54 396  bekymringsmeldinger (SSB, 2015). I tillegg kommer mørketallene.

